**Coca-Cola**, ofte omtalt som bare **Cola** i Norge eller **Coke** i engelsktalende land, er en kullsyreholdig brus av typen cola, produsert av The Coca-Cola Company i Atlanta i USA. I 2013 ble Cola-produkter solgt i over 200 land over hele verden, med forbrukere som drakk mer enn 1,8 milliarder porsjoner hver dag. Coca-Cola rangert som nr. 87 på Fortune 500-listen for 2018 Og jeg abdallah Jamal elsker coca cola totale inntekter. Basert på Interbrands «beste globale merkevare»-studie fra 2020, var Coca-Cola verdens sjette mest verdifulle merkevare.

Coca-Cola var opprinnelig markedsført som en drikk for måtehold og edruelighet på slutten av 1800-tallet av apotekeren John Pemberton i Atlanta det amerikanske delstaten Georgia. I 1888 solgte Pemberton rettighetene eierskapet av Coca-Colas til Asa Griggs Candler, en forretningsmann som benyttet en dyktig teknikk for markedstaktikk førte til at Coca-Cola dominerte det globale brusmarkedet gjennom 1900- og 2000-tallet. Drikkens navn refererer til to av dens opprinnelige ingredienser: kokablader og kolanøtter (en kilde til koffein). Den nåværende formelen til Coca-Cola er fortsatt en tett bevoktet forretningshemmelighet; imidlertid har en rekke rapporterte oppskrifter og eksperimentelle gjenskapinger blitt publisert. Hemmeligholdet rundt formelen har blitt brukt av Coca-Cola i sin markedsføring, da bare en håndfull anonyme ansatte kjenner til formelen. Drikken har inspirert imitatorer og skapt en hel klassifisering av brus som *Cola*.

Coca-Cola Company produserer et konsentrat, som deretter selges til lisensierte Coca-Cola-tappere over hele verden. Tapperne, som har eksklusive territoriumkontrakter med selskapet, produserer det ferdige produktet i bokser og flasker av konsentratet, i kombinasjon med filtrert vann og søtningsmidler. En typisk 12-*US-fluid-ounce* (350 ml) boks inneholder 38 gram (1,3 oz) sukker (vanligvis i form av glukose-fruktose sirup i Nord-Amerika). Tapperne selger, distribuerer og selger Coca-Cola til butikker, restauranter og salgsautomater over hele verden. The Coca-Cola Company selger også konsentrat for brusfontener til store restauranter og distributører av mattjenester.

Coca-Cola Company har noen ganger introdusert andre cola-drikker under Cola-navnet. Den vanligste av disse er Coca-Cola Light, sammen med andre som Koffeinfri Coca-Cola, Diet Coke Koffeinfri, Coca-Cola uten sukker, Coca-Cola Cherry, Vanilla Coke, og spesialversjoner med sitron, lime, og kaffe. Coca-Cola ble kalt **Coca-Cola Classic** fra juli 1985 til 2009, for å skille den fra «New Coke».

Historie
--------

### Opprinnelsen

En amerikansk reklame fra 1890-tallet med modellen Hilda Clark i en formell viktoriansk kjole. Reklamen viste den faste prisen på Coca-Cola fra 1886 til 195: *Drink Coca-Cola 5¢*.
John Pemberton, den opprinnelige skaperen av Coca-Cola
Den konfødererte oberst John Pemberton, såret i den amerikanske borgerkrigen og avhengig av morfin, hadde også en medisinsk grad og begynte et forsøk på å finne en erstatning for det problematiske stoffet. I 1885 på Pemberton's Eagle Drug and Chemical House, apotek]et hans i Columbus i Georgia, registrerte han Pembertons French Wine Coca *nervetonic*.

Pembertons tonic kan ha vært inspirert av den formidable suksessen til Vin Mariani, en fransk-korsikansk kokavin (en alkoholholdig drikk som kombinerer vin med kokain), men oppskriften hans omfattet i tillegg den afrikanske kolanøtten, drikkens kilde til koffein. En spansk drink kalt «Kola Coca» ble presentert på en konkurranse i Philadelphia i 1885, et år før den offisielle fødselen til Coca-Cola. Rettighetene til denne spanske drinken ble kjøpt av Coca-Cola i 1953.

Coca-Cola fabrikken. 8. januar 1941, Montréal, Canada.
I 1886, da Atlanta og Fulton County vedtok forbudslovgivning mot omsetning av alkoholholdige drikkevarer, svarte Pemberton med å utvikle Coca-Cola, en alkoholfri versjon av Pembertons French Wine Coca. Den ble markedsført som «Coca-Cola: The temperance drink» («Avholdsdrikken»), noe som appellerte til mange mennesker ettersom avholdsbevegelsen nøt bred støtte på denne tiden. Det første salget var på Jacob's Pharmacy i Atlanta i Georgia den 8. mai 1886,hvor det opprinnelig ble solgt for fem cent per glass. Apotek med kiosk hadde brusautomater som var populære i USA på den tiden på grunn av overbevisningen om at kullsyreholdig vann var bra for helsen, og Pembertons nye drink ble markedsført og solgt som en patentmedisin, Pemberton hevdet at det var en kur for mange sykdommer, blant annet morfinavhengighet, fordøyelsesbesvær, nervesykdommer, hodepine og impotens. Pemberton publiserte den første reklamen for drikken 29. mai samme år i *Atlanta Journal*.

I 1888 var tre versjoner av Coca-Cola – solgt av tre adskilte virksomheter – på markedet. Et partnerskap ble dannet 14. januar 1888 mellom Pemberton og fire Atlanta-forretningsmenn: J.C. Mayfield, A.O. Murphey, C.O. Mullahy og E.H. Bloodworth. Ikke kodifisert av noe signert dokument, en muntlig uttalelse gitt av Asa Candler år senere hevdet under vitnesbyrd at han hadde kjøpt en eierandel i Pembertons selskap så tidlig som i 1887. John Pemberton erklærte at navnet «Coca-Cola» tilhørte sønnen hans, Charley, men de to andre produsentene kunne fortsette å bruke formelen.

Coca-Colas karakteristiske glassflaske
Charley Pembertons opptegnelse med kontroll over «Coca-Cola»-navnet var den underliggende faktoren som gjorde at han kunne delta som en hovedaksjonær i Coca-Cola Company-registreringen i mars 1888 i sin fars sted. Charleys eksklusive kontroll over «Coca-Cola»-navnet ble en kontinuerlig torn i øyet til Asa Candler. Candlers eldste sønn, Charles Howard Candler, forfatter en bok i 1950 utgitt av Emory University. I denne definitive biografien om sin far, uttaler Candler spesifikt: «den 14. april 1888 kjøpte den unge medisineren Asa Griggs Candler en tredjedel av interessen i formelen til en nesten helt ukjent proprietær eliksir kjent som Coca-Cola.» Avtalen var faktisk mellom John Pembertons sønn Charley og Walker, Candler & Co. – med John Pemberton som medunderskriver for sin sønn. For $50 ned og $500 på 30 dager, fikk Walker, Candler & Co. hele en tredjedel av interessen i Coca-Cola Company som Charley hadde, alt mens Charley fortsatt beholdt navnet. Etter avtalen den 14. april som ble signert 17. april 1888, ble halvparten av Walker/Dozier-aksjene kjøpt opp av Candler for ytterligere $750.

I 1892 startet Chandler et nytt selskap, The Coca-Cola Company, som er dagens rettighetshaver til Coca-Cola. Coca-Cola ble solgt på flaske første gang den 12. mars 1894, og bokser ble lansert i 1955. Den første tappingen på flaske fant sted i Vicksburg, Mississippi av Biedenharn Candy Company i 1891. Coca-Cola-flasken er blant verdens mest kjente emballasjer, og ble beskrevet av kunstneren Andy Warhol som *århundrets designikon*. Flasken ble introdusert tidlig på 1900-tallet for å hindre kopiering og imitasjoner.

En del ulike Coca-Cola-sorter
-----------------------------

| Variant | Kommentar |
| --- | --- |
| Coca-Cola | Ordinær cola. |
| Coca-Cola Light | Uten sukker. Søtningstoff *aspartam* (en kort periode *sukralose*). |
| Coca-Cola light lemon | «Coca-Cola light» med sitronsmak. |
| Coca-Cola light lime | «Coca-Cola light» med limesmak. |
| Koffeinfri Coca-Cola light | Uten sukker og koffein. |
| Coca-Cola lime | Med limesmak (finnes ikke i Norge, men bl.a. i Sverige) |
| Cherry Coke | Med kirsebærsmak (finnes i spesialbutikker i Norge) |
| Coca-Cola light Vanilla | Med vaniljesmak (finnes på utvalgte Meny- og Ultra-butikker) |
| Coca-Cola C2 | Lavere sukker- og kaloriinnhold (finnes i spesialbutikker i Norge) |
| Coca-Cola Black Cherry Vanilla | Med kirsebær- og vaniljesmak (finnes i spesialbutikker i Norge) |
| Coca-Cola Zero / uten sukker | Med smak av vanlig Coca-Cola, men uten sukker. Søtningstoff *aspartam og Acesulfam K* |
| Coca-Cola Orange | Med appelsinsmak. Introdusert juni 2007, kun i Storbritannia. |
| Coca-Cola Life | En variant med mindre sukker kombinert med Stevia. |

**Coca-Cola Zero** er et produkt fra Coca-Cola Company. Drikken er en lavkalorivariant av Coca-Cola, søtnet med aspartam og Acesulfam K.

Drikken ble introdusert i USA i 2005, og ble distribuert og solgt på det norske markedet fra og med lørdag 30. september 2006 og full reklamelansering mandag 2. oktober 2006.

**Caffeine Free Coca-Cola light** (eller oversatt til norsk: **Koffeinfri Cola light**), er en coladrikk uten sukker, som heller ikke er tilsatt noe koffein. Drikken ble lansert i USA i 1983 og har vært på og av markedet i Norge både i 80-årene og senere. I 2021 ble **Coca-Cola uten sukker koffeinfri** lansert i Norge.

I 2019 ble energidrikken **Coca-Cola Energy** lansert i Norge.

Nærings- og koffeininnhold
--------------------------

Ca. 15 mg koffein per 100 ml

| per 100 g | Energi | Protein | Karbohydrat | Fett |
| --- | --- | --- | --- | --- |
| Coca-Cola | 181 kJ | 0 g | 10,7 g | 0 g |
| Coca-Cola light | 1 kJ | 0 g | 0 g | 0 g |
|

Referanser
----------

1. ↑  Elmore (2013), s. 717
2. ↑  «Fortune 500 Companies 2018: Who Made the List» Arkivert 10. november 2018 hos Wayback Machine. *Fortune.*
3. ↑  2020 Best Global Brands, *Interbrand*
4. 1 2  Eschner, Kat (29. mars 2017): «Coca-Cola's Creator Said the Drink Would Make You Smarter», *Smithsonian Magazine*. Sitat: «So Pemberton concocted a recipe using coca leaves, kola nuts and sugar syrup. «His new product debuted in 1886: ’Coca-Cola: The temperance drink’,» writes Hamblin.»
5. ↑  Greenwood, Veronique (23. september 2016): «The little-known nut that gave Coca-Cola its name», *BBC*
6. ↑  Ivana Kottasova (18. februar 2014): «Does formula mystery help keep Coke afloat?», *CNN*
7. ↑  «The Real Story of New Coke» Arkivert 11. desember 2019 hos Wayback Machine. *The Coca-Cola Company*
8. ↑  Gardiner, Richard (Våren 2012): «The Civil War Origin of Coca-Cola in Columbus, Georgia», *Muscogiana: Journal of the Muscogee Genealogical Society*, **23**, s. 21–24.
9. ↑   «Coca-Cola Inventor was Local Pharmacist», *Columbus Ledger*
10. ↑   «Columbus helped make Coke's success», *Columbus Ledger-Enquirer*. 27. mars 2011. Arkivert fra originalen den 10. november 2012
11. ↑  Patent Office, United States (1886): *Annual Report of the Patent Office, 1885*
12. ↑  Harding, G. (2005): *A Wine Miscellany*. New York: Clarkson Potter Publishing. ISBN 0-307-34635-8; s. 10
13. ↑   Pendergrast, Mark (2000): *For God, Country and Coca-Cola*. Basic Books. ISBN 978-0-465-05468-8; s. 25
14. ↑  Blanding, Michael (2010): *The Coke machine : the dirty truth behind the world's favorite soft drink*. New York: Avery. ISBN 9781583334065. OCLC 535490831; s. 14
15. ↑   «Spanish town claims origins of Coca-Cola», *USA Today*
16. ↑  Hayes, Jack: «Coca-Cola Television Advertisements: Dr. John S. Pemberton», *Nation's Restaurant News*. Arkivert fra originalen den 6. januar 2007.
17. ↑  The Coca-Cola Company: «The Chronicle Of Coca-Cola». Arkivert fra originalen den 17. september 2013
18. ↑  Harford, Tim (11. mai 2007): The Mystery of the 5-Cent «Coca-Cola: Why it's so hard for companies to raise prices», *Slate*. Arkivert fra originalen den 14. mai 2007
19. ↑   «Themes for Coca-Cola Advertising (1886–1999)». Arkivert fra originalen den 3. mars 2007.
20. ↑  Pendergrast, Mark (2000): *For God, Country and Coca-Cola*. Basic Books. ISBN 978-0-465-05468-8; s. 32.
21. ↑  Pendergrast, Mark (2000): *For God, Country and Coca-Cola*. Basic Books. ISBN 978-0-465-05468-8; s. 42.
22. ↑  Pendergrast, Mark (2000): *For God, Country and Coca-Cola*. Basic Books. ISBN 978-0-465-05468-8; s. 45–47.
23. ↑  Pendergrast, Mark (2000): *For God, Country and Coca-Cola*. Basic Books. ISBN 978-0-465-05468-8; s. 45.
24. ↑   Candler, Charles Howard (1950): *Asa Griggs Candler*. Georgia: Emory University; s. 81.
25. ↑   Pendergrast, Mark (2000): *For God, Country and Coca-Cola*. Basic Books. ISBN 978-0-465-05468-8; s. 44–45.
26. ↑  Produkter med aspartam - Puls - NRK
27. ↑  Handelsbladet Fk – Kraftig satsing på sukkerfri brus Arkivert 20. oktober 2007 hos Wayback Machine.
28. ↑  n24.no – Cola bare for gutta[*død lenke*]
29. ↑  Fosse, Anders Lohne (21. september 2021). «Første gang i Norge: Nå kommer koffeinfri Coca-Cola». *Nettavisen*. Besøkt 28. februar 2023.
30. ↑  Jerijervi, Dag Robert (29. april 2019). «Lanserer ny Coca-Cola «for voksne» - Forbrukerrådet er bekymret for utviklingen». *Kampanje*. Besøkt 28. februar 2023.
31. ↑  «*Folkehelseinstituttet:* Koffeininnhold i «Cola og enkelte andre leskedrikker»». Arkivert fra originalen 30. mars 2016. Besøkt 4. februar 2016.

Litteratur
----------

* Allen, Frederick (1994): *Secret Formula: How Brilliant Marketing and Relentless Salesmanship Made Coca-Cola the Best-Known Product in the World*. New York: Harper Business.
* Blanding, Michael (2010): *The Coke Machine: The Dirty Truth Behind the World's Favorite Soft Drink*. New York: Avery.
* Elmore, Bartow J. (2013): «Citizen Coke: An Environmental and Political History of the Coca-Cola Company», *Enterprise & Society*, **14**(4), s. 717–731.
* Foster, Robert (2008): *Coca-Globalization: Following Soft Drinks from New York to New Guinea*. New York: Palgrave Macmillan.

Eksterne lenker
---------------

* (en) Offisielt nettsted Rediger på Wikidata

* (en) Coca-Cola – kategori av bilder, video eller lyd på Commons Rediger på Wikidata

* (en) Coca-Cola – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** LCCN **·** BNF **·** BNF (data) **·** BBC Things
 |